789 เซอร์ไววัล

***789 เซอร์ไววัล*** () เป็นรายการแข่งขันเรียลลิตีโชว์ที่นำศิลปินฝึกหัดทั้ง 24 คน มาแข่งขันผ่านภารกิจและบททดสอบต่าง ๆ เพื่อค้นหากลุ่มศิลปินฝึกหัดที่ลงตัวที่สุด ในจำนวน 7 หรือ 8 หรือ 9 คน  เพื่อเดบิวต์เป็นศิลปินชายกลุ่มแรก ภายใต้สังกัด ซันเรย์ มิวสิค ออกอากาศทุกวันศุกร์ เวลา 21:15 น. ระหว่างวันที่ 26 พฤษภาคม – 11 สิงหาคม พ.ศ. 2566 ทางช่องวัน 31

## ผู้ดำเนินรายการ

### พิธีกร (Big Brother)

* ต่อ ธนภพ ลีรัตนขจร  (ตอนที่ 1-12)
* ไอซ์ พาริส อินทรโกมาลย์สุต (ตอนที่ 1-2) 

### คณะกรรมการ (Director)

* **Producer:** ทรงยศ สุขมากอนันต์
* **Artists Director:** ทัชระ ล่องประเสริฐ 
* **Music Director:** อัจฉริยา ดุลยไพบูลย์
* **Music Director:** ประทีป สิริอิสสระนันท์
* **Performance Director:** อภิสราฐ์ เพชรเรื่องรอง
* **Stage Director:** สุรัชต์ สิทธิพรชัย

### แขกรับเชิญ

## ผู้เข้าแข่งขัน
เดิมนั้น ซันเรย์ มิวสิค มีศิลปินฝึกหัดที่อยู่ในค่ายอยู่แล้ว จำนวน 14 คน ต่อมาในวันที่ 15 สิงหาคม – 25 กันยายน พ.ศ. 2565 มีการเปิดรับสมัครผู้เข้าทดสอบความสามารถเพื่อเป็นศิลปินฝึกหัดในค่ายอีก 10 คน และเปิดตัวทั้ง 10 คนดังกล่าวเมื่อวันที่ 18 ธันวาคม ปีเดียวกัน

**คำอธิบาย**

## ผลการแข่งขัน

### Mission 1: Theme Song (ตอนที่ 1-2)
ก่อนเริ่มถ่ายทำรายการ ศิลปินฝึกหัดทั้ง 24 คนถูกแบ่งออกเป็น 4 กลุ่ม กลุ่มละ 6 คน และได้รับโจทย์เป็นเพลงของศิลปินไทยป็อปรุ่นพี่ โดย 17 คนที่ผ่านบททดสอบจะได้ไปแข่งขันต่อเพื่อหาผู้ได้รับตำแหน่งหลักในเพลงธีมของรายการทั้ง 9 คน โดยกลุ่มศิลปินฝึกหัดทั้ง 4 กลุ่ม มีดังนี้

หลังจากผ่านการคัดเลือก 17 คนที่ได้มีสิทธิ์ชิงตำแหน่ง 9 คนหลักในเพลงธีมจะต้องแกะท่าเต้นและเนื้อร้องของเพลงธีมและเข้าสอบกับคณะกรรมการรายบุคคล ส่วน 7 คนที่ไม่ผ่านก็ยังต้องฝึกซ้อมเพื่อขึ้นแสดงร่วมกับศิลปินฝึกหัดที่เหลือ แต่คณะกรรมการสามารถชาเลนจ์ศิลปินฝึกหัดเพื่อแย่งชิงตำแหน่งกันได้

โดยหลังจากจบภารกิจที่ 1 ศิลปินฝึกหัดทั้ง 24 คนมีตำแหน่งดังนี้

### Mission 2: Vocal (ตอนที่ 3-4)

### Mission 3: Position (ตอนที่ 5-6)
ในวันแจกโจทย์ โปรดิวเซอร์ได้ให้ศิลปินฝึกหัดทั้ง 24 คนได้ตัดสินใจเลือกตำแหน่งที่จะเป็น โดยมี 4 ตัวเลือกคือ Main Vocal, Lead Vocal, Rap, Dance และจะมีการสอบหลังจากเลือกตำแหน่งแล้ว โดยศิลปินฝึกหัดได้เลือกตำแหน่งดังนี้

และหลังจากที่ศิลปินฝึกหัดทั้ง 24 เลือกตำแหน่งเรียบร้อย โปรดิวเซอร์ได้ให้ศิลปินฝึกหัดทุกคนไปฝึกซ้อมตามตำแหน่งของตัวเองด้วยเพลง Butter จากบีทีเอส และมาสอบ โดยมีเวลาสำหรับซ้อม 2 ชั่วโมง และจะเป็นศิลปินฝึกหัดที่ให้คะแนนด้วยกันเอง แต่โปรดิวเซอร์กลับเห็นว่าการสอบไม่ได้เป็นไปตามที่คิด จึงลงโทษด้วยการส่งศิลปินฝึกหัดทุกคนกลับบ้าน

แต่ในคืนก่อนที่ศิลปินฝึกหัดทุกคนจะต้องกลับบ้าน โปรดิวเซอร์ได้แจกโจทย์ที่ถูกปรับเปลี่ยนแบบไม่ได้แจ้งล่วงหน้า โดยให้ศิลปินฝึกหัดทุกคนจับกลุ่มกันเองโดยมีสมาชิก 6 คนต่อกลุ่ม และให้ตั้งชื่อเป็นตัวอักษรภาษาอังกฤษที่ไม่ใช่ A B C จากนั้นจึงเลือกเซ็นเตอร์ของกลุ่มด้วยกันเอง 

### Mission 4: Battle (ตอนที่ 7-9)
ศิลปินฝึกหัดทั้ง 24 คนจะถูกจับคู่โดยทีมไดเรกเตอร์เป็นจำนวน 12 คู่เพื่อมาดวลกันตัวต่อตัว โดยจะมีรูปแบบการแข่งขัน 3 ประเภทคือ Rap, Dance, Vocal ซึ่งจะมีเพียงประเภทเดียวหรือมากกว่าในหนึ่งโชว์ก็ได้ และเมื่อจบโชว์ คณะกรรมการจะโหวตให้คะแนนเพื่อหาผู้ชนะของโชว์นั้น ๆ โดยศิลปินฝึกหัดที่ได้คะแนนโหวตมากกว่าจะผ่านเข้าสู่ภารกิจต่อไปทันที ส่วนศิลปินฝึกหัดที่มีคะแนนน้อยกว่าจะต้องไปอยู่ใน Red Zone เพื่อรอการคัดเลือกจากคณะกรรมการอีกครั้ง

หมายเหตุ: ผลการคัดเลือก Director Save มาจากการคัดเลือกศิลปินฝึกหัดที่อยู่ใน Red Zone เท่านั้น

### Mission 5: Showcase (ตอนที่ 10-11)
ศิลปินฝึกหัดที่ผ่านเข้ารอบทั้ง 18 คนจะต้องแบ่งกลุ่มออกเป็น 2 กลุ่มเพื่อมาทำโชว์เคสความยาว 45 นาที โดยจะเลือกหัวหน้ากลุ่มจากการลงคะแนนลับโดยศิลปินฝึกหัดด้วยกันเอง จากนั้นจึงให้ศิลปินฝึกหัดที่เหลือเลือกว่าต้องการจะอยู่กับใคร จากนั้นจึงเลือกเพลงที่ใช้ในโชว์เคสทั้งหมด 5 เพลง โดยจะแบ่งเพลงออกเป็นหมวดหมู่ T-Pop, K-Pop, Charisma และ Romance ซึ่งมาจากการคัดเลือกเพลงที่ถูกเสนอโดยศิลปินฝึกหัดที่ผ่านเข้ารอบทั้ง 18 คน รวมถึง 789xMXFRUIT ที่เป็นการแสดงพิเศษร่วมกับศิลปินวงมิกซ์ฟรุต และจะมีส่วนร่วมในการออกแบบการแสดง การลำดับเพลงในการแสดง การเลือกชุดที่ใช้ขึ้นแสดงในแต่ละเพลง และกำกับวีทีอาร์สำหรับเปิดระหว่างการแสดง เมื่อการแสดงจากทั้ง 2 กลุ่มจบลง ผู้ชมจะโหวตกลุ่มที่ประทับใจที่สุด โดยถ่ายทำทั้งหมด 2 วัน และผู้เข้าชมเป็นคนละกลุ่มกัน โดยกลุ่มที่ได้คะแนนมากกว่าจะได้ผ่านเข้าสู่ภารกิจสุดท้ายทันที ส่วนอีกกลุ่มนั้นคณะกรรมการจะคัดเลือกอีก 3 คนให้ผ่านเข้ารอบไปรวมกับกลุ่มข้างต้น

หมายเหตุ: **ตัวหนา** คือหัวหน้าทีมของทีมนั้น ๆ

### Final Mission: Teamwork (ตอนที่ 12)
ศิลปินฝึกหัดที่ผ่านเข้ารอบทั้ง 12 คน จะต้องทำการแสดงเพลงที่ถูกแต่งขึ้นใหม่ 3 เพลง คือ BLIND SPOT, ROAD TRIP และ FORGET ME NOT และเมื่อจบการแสดงจะประกาศปิดโหวต จากนั้นจะมีการแสดงโชว์พิเศษจากไนน์บายนาย และการแสดงสดของศิลปินฝึกหัดทั้ง 24 คนในเพลง This Time ก่อนจะประกาศผลจำนวนสมาชิกและศิลปินฝึกหัดที่ได้เดบิวต์เป็นศิลปินในวงบอยกรุ๊ปของค่ายซันเรย์ มิวสิค โดยผลการคัดเลือกจะมาจาก Fan Choice, Trainee Choice และ Producer Choice ซึ่งผลการคัดเลือกเป็นดังนี้

หมายเหตุ: เดิมนั้นสมาชิกของวงบอยกรุ๊ปถูกกำหนดจำนวนสมาชิกเอาไว้ที่ 9 คน และจากผลการคัดเลือกเฉพาะ Fan Choice และ Trainee Choice ทำให้มีสมาชิกตามผลการคัดเลือกอันดับที่ 1-9 แล้ว ดังนั้น พิธีกรจึงปรึกษากับโปรดิวเซอร์ และโปรดิวเซอร์เล็งเห็นถึงเคมีของศิลปินฝึกหัด 12 คนสุดท้ายที่เข้ากันได้ดี จึงประกาศปรับเปลี่ยนจำนวนสมาชิกของวงบอยกรุ๊ปเป็น 12 คน ทำให้ไทย จั๋ง และจินวุค ถูกรวมเป็นสมาชิกในวงบอยกรุ๊ปไปโดยปริยาย

## เพลงธีมและเพลงพิเศษ

## หลังจบการแข่งขัน
อลัน มาร์ค ขุนพล ฮาร์ท จินวุค ไทย เน็กซ์ ภูธัชชัย คอปเปอร์ เอเอ จั๋ง ภีมวสุ ซึ่งเป็นผู้ชนะของรายการ เดบิวต์เป็นบอยกรุ๊ปภายใต้ซันเรย์ มิวสิค ในชื่อ BUS (บัส)  และปล่อยเดบิวต์ซิงเกิ้ลในชื่อ Because of You, I Shine ในวันที่ 5 ธันวาคม ค.ศ. 2023

มิน อเล็กซ์ เจย์ อาโป จีซัง โอโบ ชีส แมดดอค อ๊อตโต้ เฟรม เดบิวต์เป็นบอยกรุ๊ปภายใต้ซันเรย์มิวสิคในชื่อ DICE (ไดซ์) และได้ปล่อยเดบิวต์ซิงเกิ้ลในชื่อ Mona Lisa ในวันที่ 19 มีนาคม ค.ศ. 2024

ยูวาทานาเบ - ตัดสินใจขอไม่เข้าร่วมการเดบิวต์กับวงไดซ์ และจะยังคงเป็นศิลปินฝึกหัดต่อไปเพื่อดูทิศทางการเป็นศิลปินที่เหมาะสมกับตัวเอง

เพชร - สิ้นสุดสัญญากับค่ายซันเรย์มิวสิคตั้งแต่วันที่ 28 ธันวาคม ค.ศ. 2023

## รางวัล

## อ้างอิง

## แหล่งข้อมูลอื่น
* 789SURVIAL ใน ยูทูบ
* 789SURVIAL ใน อินสตาแกรม
* 789SURVIAL ใน เอกซ์ (ทวิตเตอร์)
* 789SURVIAL ใน ติ๊กต๊อก

หมวดหมู่:รายการโทรทัศน์ช่องวัน 31
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2566
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2566